erklæringsteorien
Store norske leksikon,Jus,Avtalerett
Erklæringsteorien er en avtalerettslig teori som innebærer at den som avgir en erklæring kan bli bundet selv om hans/hennes utsagn ikke stemmer overens med hva han/hun har ment å uttrykke.
I motsetning til viljesteorien, som legger vekt på hva avgiver av utsagnet har ment med det, legger erklæringsteorien vekt på hvordan utsagnet er naturlig å forstå for en normalt oppegående person, og innebærer derfor en mer objektivisert tilnærming til spørsmålet om avgiver er forpliktet av utsagnet enn det viljesteorien legger opp til. Norsk rett kan sies å bygge på en variant av erklæringsteorien. Les mer i Store norske leksikon jus avtale